Diari Oficial de la Generalitat Valenciana


Sumari del DOGV 9037, del 09-03-2021 (2021/1942)

Licitació número IV-CD01/2021. Sol·licitud d'ofertes per a la contractació directa de l'arrendament per contractació directa d'una nau comercial per a situar les àrees d'impremta, manipulació, gestió documental i oficines del Centre Especial d'Ocupació IVASS.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9037

Data del DOGV
:   09-03-2021

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2021/1942


Data del document
:   26-02-2021

Organisme emissor
:   Institut Valencià d'Atenció Social i Sanitaria

Tipus de document
:   Anunci

Anàlisi jurídica

 Descriptors 

:   * contracte administratiu

Licitació número IV-CD01/2021. Sol·licitud d'ofertes per a la contractació directa de l'arrendament per contractació directa d'una nau comercial per a situar les àrees d'impremta, manipulació, gestió documental i oficines del Centre Especial d'Ocupació IVASS. [2021/1942]  
L'Institut Valencià d'Atenció Social i Sanitària està interessat a arrendar, de conformitat amb el que es disposa en la Llei 14/2003, de 10 d'abril, de patrimoni de la Generalitat, una nau comercial per a situar les àrees d'impremta, manipulació, gestió documental i oficines del Centre Especial d'Ocupació IVASS.   
  
Condicions de l'arrendament  
1. Característiques de l'immoble  
- Nau comercial amb una superfície superior a 1.600 m², distribuïts en dues plantes, i amb un pati exterior tancat superior als 700 m² habilitat amb zones d'aparcament.  
- Zona de càrrega i descàrrega de mercaderies que possibilite l'accés de camions 5 eixos.  
- Zona de recepció, atenció al públic i espera en l'entrada de la nau comercial.  
- Ascensor, de 450 kg, amb capacitat per a 6 persones.  
- Zona d'oficines delimitada i diferenciada en la primera planta amb dos despatxos independents i espai per a altres 5 llocs de treball i amb finestres que possibiliten l'entrada de llum natural i la seua ventilació.  
- Zona de treball delimitada i diferenciada en primera planta amb capacitat per a almenys 15 llocs de treball i amb finestres que possibiliten l'entrada de llum natural i la seua ventilació.  
- Presa d'endoll i telèfons, tant en oficines, com en zona de recepció com en la zona de treball delimitada i diferenciada de la 1a planta.  
- Sala de reunions amb capacitat per almenys 8 persones.  
- Lavabos masculins i femenins independents, tant en 1a planta com en planta baixa, sent un dels existents en la planta baixa adaptat per al seu ús per persones amb mobilitat reduïda.  
- Dutxa independent dels banys existents en planta baixa, amb inclusió de lavabo.  
- Habitació de neteja amb presa d'aigua.  
- Habitació de manteniment amb espai per a guardar xicoteta eina.  
  
- Enllumenat en planta baixa i planta primera de la nau comercial.  
- Aire condicionat fred/calor en les oficines.  
- Quadre elèctric general de distribució i 1 quadre secundari en 1a planta.  
- Porta seccional motoritzada amb cèl·lula fotoelèctrica.  
- Façana principal amb aparador que possibilite l'entrada de llum natural.  
- Intèrfon en zona de recepció i oficines en 1a planta.  
- Claraboies en 1a planta que possibiliten l'entrada de llum natural.  
- Aïllament tèrmic en coberta.  
- Altura mínima: 9,75 m.  
- Instal·lació sistema contra incendis amb central de detecció, alarma, boques d'incendi BIE 25 mm completament equipades (almenys 3) i extintors.  
Tenint gran importància la ubicació i accessibilitat de la localització de la nau, principalment per a personal treballador amb diversitat funcional, és necessari l'existència pròxima de línies de transport públic entre els nuclis urbans i la nau llogada, no havent d'existir una distància a peu superior d'1,7 km entre aquesta i l'estació de metro més pròxima.  
Donada la seua situació estratègica, bona connexió de comunicacions, la proximitat a la ciutat de València i el coneixement i adaptació en l'espai que després de més de nou anys d'ubicació en la zona ha generat en el personal treballador amb diversitat funcional del CEE IVASS, es planteja que la nau comercial se situe en les àrees empresarials de la localitat de Paterna pròximes a l'estació de metro de Font del Gerro.  
  
2. Termini de duració del contracte: quinze (15) anys.  
  
3. Període de carència oferit: es valorarà l'exoneració en el pagament de les rendes per obres de reforma i adequació per al CEE IVASS.  
  
4. Import màxim de la renda: quatre mil quatre-cents euros, iva exclòs.   
  
5. Despeses de comunitat: seran per compte de l'arrendador.  
  
6. Revisió de preus: no se'n permet.  
  
7. Impost de Béns Immobles: seran per compte de l'arrendador.  
  
II. Informació i contacte  
- Dependència: Àrea de Contractacions i Assumptes Generals dels Serveis Centrals de l'IVASS.  
- Domicili: Amadeu de Savoia, 2, CP 46403. València  
- Telèfon: 608847730  
€ Adreça electrònica: contratacion\_itpzu@fvq.nd  
  
III. Documentació a presentar  
Les persones interessades hauran d'aportar:  
- Oferta econòmica del titular de la propietat signada electrònicament.  
- Acreditació de la titularitat de l'immoble l'arrendament del qual es pretén, mitjançant un certificat de domini i càrregues del Registre de la propietat o nota simple informativa.  
- Certificat cadastral o últim rebut d'IBI.  
- Certificat de l'Ajuntament amb la normativa urbanística aplicable i els usos permesos.  
- Fotocòpia del NIF de la persona propietària o NIF de l'entitat, si és el cas.  
- Si l'arrendador és persona jurídica, escriptures de constitució de la societat i de nomenament d'administradors i, si és el cas, d'apoderament, així com NIF de qui actue en representació de l'entitat.  
  
- Declaració responsable de no estar incurs en cap de les prohibicions i incompatibilitats per a contractar amb l'Administració signada electrònicament.  
- Adreça electrònica habilitada per a realitzar les comunicacions i notificacions de l'expedient.  
- Certificat de l'administrador de la comunitat de propietaris, acreditatiu d'estar al corrent en despeses de comunitat quan l'immoble forme part de propietat horitzontal, i si està constituïda la comunitat, estatuts d'aquesta.  
  
IV. Termini per a realitzar propostes: deu dies hàbils a comptar de l'endemà de la publicació d'aquest anunci en el Diari Oficial de la Generalitat Valenciana.  
  
V. Lloc de presentació  
Les ofertes es dirigiran a l'Àrea de Contractacions dels Serveis Centrals de l'IVASS, mitjançant correu electrònic contratacion\_kdrhn@dvl.cz, així com a través de qualsevol de les formes previstes en l'article 16.4 de la Llei 39/2015, d'1 d'octubre, de procediment administratiu comú de les administracions públiques.  
  
València, 26 de febrer de 2021.- La directora general de l'Institut Valencià d'Atenció Social i Sanitària, p. d. (Resolució de la presidenta de l'IVASS de 22 de maig de 2013; DOCV núm. 7051, 21.06.2013): Noelia Martí Beltrán.